Diari Oficial de la Generalitat Valenciana


Sumari del DOGV 3227, del 22-04-1998 (1998/2395)

ORDRE de 27 de febrer de 1998, de la Conselleria de Cultura, Educació i Ciència, per la qual es reclassifica com a professional el centre autoritzat de dansa de grau elemental denominat Centro de Danza Xàtiva, de Xàtiva (València), amb canvi de domicili per trasllat d'instal·lacions.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2395


Data del document
:   27-02-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 27 de febrer de 1998, de la Conselleria de Cultura, Educació i Ciència, per la qual es reclassifica com a professional el centre autoritzat de dansa de grau elemental denominat Centro de Danza Xàtiva, de Xàtiva (València), amb canvi de domicili per trasllat d'instal·lacions. [1998/A2395]
  
L'expedient ha sigut iniciat per la persona titular del centre autoritzat de grau elemental denominat Centro de Danza de Xàtiva, en sol·licitud de canvi de denominació i de reclassificació com a professional, amb canvi de domicili per trasllat de les instal·lacions del centre al carrer Poetes Xativins, 3 i 5, de Xàtiva, a l'empara de la disposició transitòria quarta del Reial Decret 321/1994.
  
El centre està autoritzat per a impartir ensenyaments de grau elemental de dansa corresponents a la nova ordenació educativa per l'Ordre de 4 d'agost de 1993, de la Conselleria d'Educació i Ciència (DOGV de 15 d'octubre), i obtingué l'aprovació del projecte de les obres a realitzar per a l'autorització sol·licitada mitjançant la Resolució de 5 de maig de 1997, de la Direcció General de Centres Docents, ja que les instal·lacions proposades compleixen els requisits exigits en la disposició transitòria tercera, 2.6, del Reial Decret 389/1992 per a centres professionals de dansa.
  
L'expedient ha sigut tramés per la Direcció Territorial de Cultura i Educació de València, la qual en vista dels informes favorables de la Unitat Tècnica de Construccions i de la Inspecció Educativa, eleva una proposta favorable a allò sol·licitat.
  
Vistos la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 321/1994, de 25 de febrer (BOE de 6 de abril), sobre autoritzacions a centres docents privats per a impartir ensenyaments artístics, i el Reial Decret 389/1992, de 15 d'abril, sobre requisits mínims dels centres que imparteixen ensenyaments artístics (BOE de 28 d'abril).
  
Fent ús de les atribucions que em confereix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Aprovar la reclassificació com a centre professional de dansa, amb canvi de domicili per trasllat d'instal·lacions, així com el canvi de denominació, al següent centre docent privat:
  
Denominació genèrica: centre autoritzat d'ensenyament professional de dansa.
  
Anterior denominació específica: Centro de Danza de Xàtiva.
  
Nova denominació específica: BRISÉ.
  
Titular: Amparo Pastor Grau.
  
Nou domicili: c/ Poetes Xativins, 3 i 5.
  
Localitat: Xàtiva.
  
Província: València.
  
Codi: 24478808.
  
Ensenyaments autoritzats: grau elemental i mitjà de Dansa de la nova ordenació educativa, així com els ensenyaments de dansa anteriors fins a la seua extinció d'acord amb el calendari vigent d'implantació de la Llei Orgànica d'Ordenament General del Sistema Educatiu.
  
Segon
  
La capacitat màxima del centre per al grau elemental serà de 80 llocs escolars. Provisionalment, i fins que siga establida la dedicació horària de les assignatures del grau mitjà corresponent al nou sistema educatiu, es fixa la capacitat màxima dels ensenyaments de grau mitjà del centre en 90 llocs escolars.
  
Una vegada siga establida l'esmentada dedicació horària, la Conselleria de Cultura, Educació i Ciència, d'ofici o a instància del titular del centre, prenent en consideració el seu horari de funcionament, la relació numèrica professor-alumne i la capacitat efectiva de les aules, procedirà a establir amb caràcter definitiu el nombre de llocs escolars del centre.
  
Tercer
  
El centre de referència gaudirà de plenes competències acadèmiques en totes les matèries corresponents als nous ensenyaments que s'autoritzen.
  
Quart
  
S'amplien als ensenyaments de grau mitjà que ara s'autoritzen els efectes jurídics de l'adscripció administrativa del centre al Conservatori de Dansa de València (codi 25765348).
  
Cinquè
  
Pel que fa als ensenyaments que tenia autoritzats del pla anterior, el centre tindrà, així mateix, plenes competències acadèmiques, d'acord amb la disposició transitòria tercera, punt 1 del Reial Decret 321/1994, de 25 de febrer.
  
Es deroga, en conseqüència, exclusivament en allò que afecta aquest centre, la disposició transitòria de l'Ordre de 4 d'agost de 1993, de la Conselleria d'Educació i Ciència, per la qual se l'autoritzà, entre altres centres privats, a impartir ensenyaments artístics de grau elemental (DOGV de 15 d'octubre).
  
DISPOSICIÓ ADDICIONAL
  
Aquesta autorització comportarà la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta ordre a la persona interessada. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.
  
València, 27 de febrer de 1998
  
El conseller de Cultura, Educació i Ciència,
  
FRANCISCO E. CAMPS ORTIZ